b'\n_START_ARTICLE_\nVincencijeva zveza dobrote\n_START_SECTION_\nSlovenija\n_START_PARAGRAPH_\nV Sloveniji se je delovanje organizacije za\xc4\x8delo leta 1876 pod imenom Vincencijeva dru\xc5\xbeba, skupine pa so imenovali Vincencijeve konference. Dolgo \xc4\x8dasa je bila edina zastopnica organiziranega karitativnega dela laikov v Sloveniji. Tudi v tistem \xc4\x8dasu je bila u\xc4\x8dinkovita pri laj\xc5\xa1anju najrazli\xc4\x8dnej\xc5\xa1ih stisk. Skrbela je za sirote, materialno in duhovno najbolj obrobne osebe ter se odzivala na konkretne potrebe tistega \xc4\x8dasa. Med drugim je bila najpomembnej\xc5\xa1a organizacija pri razdeljevanju pomo\xc4\x8di v \xc4\x8dasu ljubljanskega potresa. Po nasilni razpustitvi je prenehala delovati kmalu po koncu druge svetovne vojne._NEWLINE_Leta 1994 je ponovno za\xc5\xbeivela. Danes deluje v Ljubljani in na Mirenskem Gradu (Gori\xc5\xa1ka) kot Dru\xc5\xa1tvo prostovoljcev Vincencijeve zveze dobrote. Od leta 2006 ima status humanitarne organizacije. Namen organizacije je isti kot v njenih za\xc4\x8detkih.'